Ναυμαχία της Κω

Η ναυμαχία της Κω, η τελευταία σύγκρουση του Χρεμωνίδιου πολέμου πραγματοποιήθηκε το 261 π.Χ. ανάμεσα στους Μακεδόνες του Αντίγονου Β' Γονατά και τους Πτολεμαίους του Πάτροκλου, του ναυάρχου του Πτολεμαίου Β' του Φιλάδελφου στην Κω.Η πρωτοβουλία ανήκε στον Αντίγονο Γονατά ο οποίος αντιλήφθηκε ότι ο πόλεμος θα μπορούσε να κριθεί μόνο στην θάλασσα .Νικητές εξήλθαν οι Μακεδόνες<ref name="ReferenceA">Στρατιωτική Ιστορία ΣΠΥΡΙΔΩΝ ΜΑΡΚΟΥ . Χρεμωνίδειος πόλεμος.σελ.59</ref>.

Μετά τη ναυμαχία, ο Αντίγονος αφιέρωσε τη ναυαρχίδα του στόλου του που ονομάζονταν "Ισθμία" στο ιερό του  Απόλλωνα στην Κόρινθο. Η πτολεμαϊκή κυριαρχία στο Αιγαίο πέλαγος, δέχτηκε ισχυρό πλήγμα.

Οι απόψεις για τη χρονολογία της ναυμαχίας διίστανται. Κάποιοι ιστορικοί την τοποθετούν το 257 π.Χ.. Αν παραδεχθούμε την χρονολόγηση αυτή τότε η ναυμαχία έγινε ενώ μαίνονταν ο Β' Συριακός πόλεμος, μεταξύ Πτολεμαίου Β' και Αντίοχου Β' και ήταν ένα από τα γεγονότα που έκριναν την τύχη του συγκεκριμένου πολέμου .

Παραπομπές

Πηγές
Ιστορία του Ελληνικού έθνους Τόμος Δ'  Μέγας Αλέξανδρος –Ελληνιστικοί  Χρόνοι Εκδοτική Αθηνών  1979
Στρατιωτική Ιστορία ΣΠΥΡΙΔΩΝ ΜΑΡΚΟΥ . Χρεμωνίδειος πόλεμος  Εκδότης Σ. ΠΑΝΕΛΗΣ.  Τεύχος  128 .''  2007

Μάχες μακεδονικού στρατού
Μάχες πτολεμαϊκού στρατού
Μάχες των Συριακών Πολέμων
Ιστορία της Κω
Ναυμαχίες της Αρχαίας Ελλάδας